Obec Stožok , 962 12 Detva

**Z Á P I S N I C A**

z XVII. zasadnutia Obecného zastupiteľstva

**Dátum konania :** 05.04.2017 o 17:30 hodine.

**Prítomní :** podľa priloženej prezenčnej listiny

**Ukončenie XVII. zasadnutia OZ** : o 22:00

**Program**

1. Otvorenie zasadnutia, určenie zapisovateľa
2. Schválenie programu OZ
3. Určenie overovateľov zápisnice, voľba návrhovej komisie
4. Prejednanie dobrovoľného hasičského zboru
5. Vyhlásenie volieb hlavného kontrolóra
6. Prerokovanie výstavby zariadenia sociálnych služieb
7. Informovanie o podaní projektov
8. Majetkové priznanie – kontrolór
9. Majetkové priznanie – starostka
10. Informovanie o zahustení TS Hraškovci
11. Informovanie o zahustení TS Slivkovci
12. Informovanie o hydrogeologickom prieskume
13. Rôzne
14. Záver

**1. Otvorenie zasadnutia určenie zapisovateľa**

V úvode XVII. zasadnutia zastupiteľstva OZ starostka obce Bc. Darina Petrincová privítala všetkých zúčastnených a konštatovala, že je prítomných 6 poslancov - Mgr. Radoslava Búdová, Ing. Andrea Nemcová, Ing. Jozef Petrinec, Ľubomír Výbošťok, Jana Ďurinová, Mikuláš Figura, čím je OZ uznášania schopné. Miroslav Vajs sa ospravedlnil.

Zapisovateľ- Martina Hlaváčová

**2. Schválenie programu OZ**

Program poslanci schválili.

**Za : Mgr. Radoslava Búdová Proti: Zdržal sa:**

**Ing. Andrea Nemcová**

**Ing. Jozef Petrinec**

**Ľubomír Výbošťok**

**Jana Ďurinová**

**Mikuláš Figura**

**3. Určenie overovateľov zápisnice, voľba návrhovej komisie**

Starostka určila overovateľov zápisnice : Jana Ďurinová, Mgr. Radoslava Búdová

Návrhovú komisiu: Ing. Andrea Nemcová, Mikuláš Figura

**4. Prejednanie dobrovoľného hasičského zboru**

OZ sa zúčastnil pán Mikuláš Klimo, vedúci Dobrovoľného hasičského zboru v Detve a predstavil fungovanie dobrovoľných hasičských zborov. Opäť prišla povinnosť zo zákona 314/2001 Z.z. o ochrane pred požiarmi v znení neskorších predpisov a zákona č. 37/2014 Z. z. o Dobrovoľnej požiarnej ochrane (viac ako 500 občanov v obci) mať v obciach dobrovoľné hasičské zbory. Zriadenie Dobrovoľného hasičského zboru a určenie veliteľa je zo zákona povinné. Pani starostka už oslovila pána Jána Fekiača, ktorý by mohol byť dočasne menovaný veliteľom. Obci by mohol byť poskytnutý aspoň prívesný vozík o ktorý je treba požiadať. Čo sa týka fin. zabezpečenia, záleží od obce, či bude spĺňať kritéria, min. 10 členov. Pán Klimo informoval, že je možné dotovať Dobrovoľný hasičský zbor štátom, pri možnosti splnenia už spomínaných kritérií. Pani starostka vyzvala poslancov, aby oslovili ľudí, ktorí by mali záujem byť v Dobrovoľnom hasičskom zbore. Poslanci schválili zriadenie Dobrovoľného hasičského zboru v obci, zobrali na vedomie dôvodovú správu k zriadeniu Dobrovoľného hasičského zboru.

**Za : Mgr. Radoslava Búdová Proti: Zdržal sa:**

**Ing. Andrea Nemcová**

**Ľubomír Výbošťok**

**Jana Ďurinová**

**Mikuláš Figura**

**Ing. Jozef Petrinec**

**5. Vyhlásenie volieb hlavného kontrolóra**

Pani starostka informovala o ukončení funkčného obdobia hlavného kontrolóra Ing. Ivana Sivoka a o vyhlásení volieb hlavného kontrolóra. Podmienky sú: úplné stredné vzdelanie, 5 ročná prax, vzdelanie ekonomického charakteru vítané a bezúhonnosť. Zverejnené to bude na úradnej tabuli obce 07.04. a na webovej stránke [www.stozok.sk](http://www.stozok.sk) . Záujemcovia môžu posielať žiadosti do 23.05. do 14:00 s tým, že voľby budú na ďalšom OZ 07.06.2017

**Za : Mgr. Radoslava Búdová Proti: Zdržal sa:**

**Ing. Andrea Nemcová**

**Ľubomír Výbošťok**

**Jana Ďurinová**

**Mikuláš Figura**

**Ing. Jozef Petrinec**

**6. Prerokovanie výstavby zariadenia sociálnych služieb**

Poslankyňa Mgr. Radoslava Búdová sa vyjadrila k zriadeniu seniorského domu v lokalite pod bytovkami pri potoku. Súhlasné stanovisko k výstavbe doložila tvrdením, že zriadenie sociálneho zariadenia je potrebné a aj v predchádzajúcom volebnom období podporila túto myšlienku. Navrhuje však výstavbu orientovať v inej lokalite s odôvodnením zvýšenej frekvencie áut na ceste medzi bytovkami, kde sa hráva veľa detí. Z hľadiska potenciálnych ubytovaných starších ľudí je priestor nevyhovujúci, nakoľko je situovaný dole kopcom. Poslankyňa bola oslovená občanmi jej volebného obvodu, aby spísala petíciu za zriadenie seniorského domu, ale v inej lokalite, nie však dole pri potoku. Petíciu podporili okrem občanov aj poslanci Mikuláš Figura, Ľubomír Výbošťok, Ing. Jozef Petrinec a Mgr. Radoslava Búdová, ktorá viedla s p. Michalovským debatu o vysporiadaní jeho budovy oproti Jednote za účelom zriadenia domu pre seniorov práve tam. Pán Michalovský túto myšlienku podporuje, preto OZ poverilo poslankyňu úlohou doriešiť toto vysporiadanie s Ing. Michalovským a taktiež pri rokovaní poverujú Ing. Jozefa Petrinca do konca apríla dať p. Michalovskému vyčistiť pozemok rodinného domu č. 115 pri vstupe do obce, ktorý je výlučne v jeho vlastníctve.

**7. Informovanie o podaní projektov**

Pani starostka ďalej informovala o podaní projektov na ČOV, kultúrny dom a chodník. Žiaľ zatiaľ žiadne schválenie spomínaných projektov. Dnes vyšla výzva na oddychové zóny, ktoré by pani starostka rada urobila pri bytovkách. Ďalej vyšla otvorená výzva na cyklochodníky a tak pani starostka oslovila poslancov, či by súhlasili, že by sa urobila zmena projektu na chodník pre peších od pána Výbošťoka po čističku, na cyklochodníky. Poslanci jednohlasne schválili zmenu projektu.

Ďalej pani starostka informovala, že by bola rada, keby sa podarilo opraviť bývalú škôlku a presunúť ZUŠ do kultúrneho domu.

**Za : Mgr. Radoslava Búdová Proti: Zdržal sa:**

**Ing. Andrea Nemcová**

**Ľubomír Výbošťok**

**Jana Ďurinová**

**Mikuláš Figura**

**Ing. Jozef Petrinec**

**8. Majetkové priznanie – kontrolór**

Pán Ing. Ivan Sivok predložil svoje majetkové priznanie. Poslanci zobrali na vedomie majetkové priznanie hlavného kontrolóra.

**9. Majetkové priznanie – starostka**

Pani starostka Bc. Darina Petrincová predložila majetkové priznanie. Poslanci zobrali na vedomie majetkové priznanie pani starostky.

**10. Informovanie o zahustení TS Hraškovci**

Ďalej pani starostka informovala o zahustení trafostanice elektrických zariadení v časti Hraškovci. Ide sa ťahať elektrické vedenie zemou. Ing. Jozef Petrinec požiadal o scan situácie trasy umiestnenia kábla VN a NN.

**11. Informovanie o zahustení TS Slivkovci**

Taktiež ako v dolnej časti obce, aj v časti Slivkovci dojde k zahusteniu trafostanie elektrických zariadení. Pôjde to od pána Riňáka smerom k pani Slivkovej.

**12. Informovanie o hydrogeologickom prieskume**

Hydrogeologický prieskum je riešený z dôvodu zákonnej povinnosti vyplývajúcej zo zákona č. 364/2004 Z.z. v znení neskorších predpisov. Robila nám to firma, ktorá bola vybratá verejným obstarávaním pre viac obcí. Povinnosť je do konca budúceho roka a pre tie obce, ktoré majú odber nad 15 000 m³ vody. Pani starostka informovala o tom, že si s pánmi ing. prešla obec a poprosila ich o preskúmanie ďalšieho vrtu, ktorý máme.

**13. Rôzne**

- Pán Ing. Ivan Sivok informoval o kontrolnej činnosti za rok 2016, vykonáva kontrolu pokladničných kníh, zmlúv, došlých faktúr, riešenie sťažností, inventarizáciu pokladne, významnú časť som venoval skutočnému plneniu rozpočtu ako na strane príjmov, tak aj výdavkov, aby bola zabezpečená základná povinnosť obce, a to mať minimálne vyrovnaný rozpočet, skonštatoval Ing. Sivok. Kontrolná činnosť je vykonávaná v zmysle zákona č. 357/2015 Z.z. o finančnej kontrole s prihliadaním na dodržiavanie zákonov a iných právnych predpisov, ktoré usmerňujú riadny chod obce. Poslanci Správu o kontrolnej činnosti za rok 2016 zobrali na vedomie.

- Pani starostka navrhla poslancom, že z vlastného rozpočtu by sme mohli urobiť niečo na „Psovskej ulici“ buď dažďovú kanalizáciu alebo chodník. Poslanci súhlasili s chodníkom, dĺžka chodníka cca 293 m. Ing. Petrinec chcel vidieť projekt dažďovej kanalizácie.

- Ďalej pán poslanec Ing. Jozef Petrinec pripomenul cestu do kameňolomu, pani starostka odpovedala, že už má napísané žiadosti na PK Doprastav, pánovi Ing. Michalovskému, Lesy Kriváň o dotáciu na opravu ciest, ktoré sú veľmi rozbité.

- Pani poslankyňa Jana Ďurinová sa pýtala za značky smerom na starú kúriu, pani starostka odpovedala, že značky sú, len ich treba osadiť. Momentálne aktivační pracujú na oplotení na prameňoch, potom by som chcela, aby osadili zvodidlá pri Športovooddychovom areáli a osadili značky a popri tom opraviť vypadanú dlažbu v bytovkách.

- Ing. Andrea Nemcová navrhla, že by bolo vhodné preložiť redukčný ventil pod „Psovskú ulicu“, aby nebol problém s tlakom vody pri bytovkách. OZ s návrhom súhlasilo. Ing. Petrinec zároveň upozornil na skutočnosť, že v uvedenej lokalite na rodinných domoch nie sú osadené regulačné ventily a pri plnom tlaku vody môže dôjsť k poškodeniu vodovodov v rodinných domoch na čo bude potrebné vopred upozorniť jednotlivých odberateľov pitnej vody.

- Pani Mgr. Búdová sa pýtala za svetlo pri štadióne, pani starostka odpovedala, že sa už svetlo rieši.

- Poslanec Ing. Petrinec sa pýtal na cenu plynu, či bolo nejaké výberové konanie, či len firma prišla a podpísala sa Zmluva ? Pani starostka odpovedala, že ešte stále máme SPP, nakoľko zmluva so Slovakia Energy nebola účinná, účinná je od dodávky komodity a až začatím dodávky plynu stráca platnosť stará zmluva /uvedené v zmluvných podmienkach/. Riešili sme elektriku a pri tej príležitosti som sa opýtala na cenu plynu, pretože pri SPP sme prekročili ročný limit a prešli by sme na iný tarif, kde cena komodity sa pohybuje okolo 40 €/kWh, čo je pre nás nevýhodné, nanajvýš by zišli na cenu 35 €/kWh čo je rozdiel v cene cca 14 €/kWh. Na rok 2018 je cena trochu vyššia z dôvodu, že ak prekročíme limit dodávanej komodity, nebudeme platiť cenu v zmysle platného cenníka podľa spotreby, ale max. uvedenú cenu v zmluve. Pán Ing. Petrinec povedal, že sú aj iné firmy, ktoré by poskytli možno lepšiu cenu. Ďalej pokračoval, že v zverejnenej Zmluve  je nesprávne uvedená sadzba a že by nám odporučil lepšieho dodávateľa, stačí, keď ho oslovíme.

- Poslankyňa Búdová sa pýtala, či sme volali na políciu z dôvodu rýchlej jazdy áut. Lebo zať pani Búdovej, policajt pán Čipčala, hovoril, že majú informáciu stáť dole pri moste a kontrolovať „stopku“ ale nemajú vedomosť, že chodia autá rýchlo po obci, takže by mohli stáť aj niekde v obci. Pani starostka hovorila, že ich požiadala, aby monitorovali obec. Chcela obmedziť rýchlosť na ceste, čo nie je možné, spomaľovače taktiež nie sú možné a tak som sa radila ako to vyriešiť a bolo mi povedané, že treba osloviť policajtov za meranie rýchlosti.

- Ďalej pána Petrinca zaujímala cena vody, či sa bude meniť, keďže OZ schválilo fixné a variabilné zložky. Tým, že bola zmena legislatívy, fixná zložka nebude účtovaná. Cena vody v roku 2017 bude účtovaná tak ako v roku 2016 nakoľko URSO vydalo nové potvrdenie o cene pre rok 2017 totožné s rokom 2016, tiež mal záujem o zaslanie rozpočtu na rok 2017. Pani starostka odpovedala, že všetky materiály obdržia pred budúcim OZ 07.06.2017, kde sa bude schvaľovať záverečný účet.

- Pán poslanec Ľubomír Výbošťok sa pýtal, kedy sa navyšoval príspevok OŠK. Urobilo sa tak rozpočtovým opatrením 2/2016 na OZ zo dňa 26.10.2016.

- Pani starostka oslovila poslancov, aby pouvažovali nad úverom na kompletnú rekonštrukciu MŠ, zateplenie okien a prístavba do budúceho OZ v sume 400.000€. Ak by sa nám to podarilo, ZUŠ by sme presťahovali do kultúrneho domu a škôlku do bývalej škôlky.

- Ing. Petrinec navrhol, že podľa neho by bol lepší domov dôchodcov z bývalej MŠ a pod bytovkami by mohla byť postavená nová MŠ.

- Pán poslanec Výbošťok pripomenul, že bol urobený projekt na kultúrny dom v sume 400.000€. Projekt síce bol urobený s touto sumou ale v roku 2008.

- Poslanec Ing. Petrinec sa informoval za stretnutie, ktoré bolo 31.03.2017, či bude aj nejaké stretnutie poslancov. Pani Ing. Nemcová odpovedala, že sa stretli záujemcovia, ktorí si podávali žiadosti, zaujímal ich aktuálny územný plán. Cieľom tejto aktualizácie je dať dokopy všetky doplnky, aby sme mali ucelenú predstavu a potom urbanista podľa podnetov od ľudí, zváži ako jednotlivé lokality rozčleniť a potom by sme si k tomu sadli, dokončila pani Nemcová. Pani starostka navrhla, že by dala urbanistovi pripraviť návrhy a potom zvolala stretnutie poslancov na pripomienky. Pani Mgr. Búdová sa opýtala, či sa ešte stále môžu posielať ľudia žiadosti, pani starostka odpovedala, že áno, môžu pokiaľ nedôjde ku konečnému schváleniu ÚP.

- Pán Výbošťok sa opýtal, ktoré poľné cesty sa budú robiť, či aj tá za bytovkami. Pani starostka odpovedala, že tá za bytovkami nie. Bude sa robiť cesta smerom od družstva pomedzi oráčiny a popri potoku dolu na Kúrii, skončí na ulici. Ďalšia je od Pĺžikov smerom na družstvo, rekonštruovať sa bude cesta od lomu do Krného, ďalšia cesta sa bude robiť „spod lipy“ ako sa ide na Kollárovu od Pĺžikov pri kríži, ide poza oráčiny smerom dolu, tiež končí pri pozemku pani Elvíry Ľuptákovej a posledná piata cesta bude poza potok, poza horné bytovky, pri pozemkoch pani Anky Ďurišovej, dokončila pani starostka.

- Pán poslanec Figura pripomenul cestu od pána Riňáka do Kminiakov, kde sme dávali štrk, že by bolo ešte potrebné naviezť znovu. Pani starostka odpovedala, že aj ona komunikovala s pánom Kminiakom a že si to najskôr musí ísť pozrieť. Ďalej pokračovala, že tento mesiac máme aj Deň Zeme, preto by sa mohla vyčistiť čierna skládka o ktorej bola pani starostka informovaná.

- OZ sa zúčastnil aj pán Ján Hukel a pýtal sa na poľné cesty, ktoré by sa mali robiť. Pani starostka odpovedala, že sú to cesty naplánované po pozemkových úpravách, pôvodne to mal robiť Okresný úrad Zvolen, pozemkový odbor a za účelom, aby sa dalo dostať na pozemky. Pán Hukel pokračoval, že boli ľudia oklamaní, že bol odkúpený súkromný pozemok.

**Záver**

Starostka ukončila XVII. zasadnutie OZ a prítomným poďakovala za účasť.

**Uznesenia z XVII. OZ dňa 05.04.2017**

## K bodu 1,2,3 OZ prijíma uznesenie č. 160/17 – OZ

O b e c n é z a s t u p i t e ľ s t v o

A/ S c h v a ľ u j e

1. Program, ktorým sa bude riadiť OZ

B/ U r č u j e

1. Zapisovateľka : Martina Hlaváčová

2. Overovateľov zápisnice: Jana Ďurinová, Mgr. Radoslava Búdová

Návrhovú komisiu: Ing. Andrea Nemcová, Mikuláš Figura

***K bodu 4 / OZ prijíma uznesenie č. 161/17 – OZ***

O b e c n é z a s t u p i t e ľ s t v o

A/ S c h v a ľ u j e

1. Zriadenie Dobrovoľného hasičského zboru Obce Stožok v zmysle §10, ods. 2 zákona č. 369/1990 Zb. o obecnom zriadení v znení neskorších predpisov ako organizačný útvar Obecného úradu v Stožku dňom 05.04.2017

C/ B e r i e n a  v e d o m i e

1. Dôvodovú správu k zriadeniue Dobrovoľného hasičského zboru Obce Stožok.

***K bodu 5/ OZ prijíma uznesenie č. 162/17 – OZ***

O b e c n é z a s t u p i t e ľ s t v o

A/ S c h v a ľ u j e

1. Vyhlásenie volieb hlavného kontrolóra.

## K bodu 6/ OZ prijíma uznesenie č. 163/17 – OZ

O b e c n é z a s t u p i t e ľ s t v o

E/ P o v e r u j e

1. Mgr. Radoslavu Búdovú za rokovanie s Ing. Michalovským za odkúpenie budovy pri OÚ

2. Ing. Jozefa Petrinca do konca apríla dať vyčistiť pozemok rodinného domu pri vstupe do obce.

***K bodu 7/ OZ prijíma uznesenie č. 164/17 – OZ***

O b e c n é z a s t u p i t e ľ s t v o

C/ B e r i e n a v e d o m i e

1. Informáciu o podaní projektov

***K bodu 8/ OZ prijíma uznesenie č. 165/17 – OZ***

O b e c n é z a s t u p i t e ľ s t v o

C/ B e r i e n a  v e d o m i e

1. Podané majetkové priznanie kontrolóra

## K bodu 9/ OZ prijíma uznesenie č. 166/17 – OZ

O b e c n é z a s t u p i t e ľ s t v o

C/ B e r i e n a v e d o m i e

1. Podané majetkové priznanie starostky

## K bodu 10/ OZ prijíma uznesenie č. 167/17 – OZ

O b e c n é z a s t u p i t e ľ s t v o

C/ B e r i e n a v e d o m i e

1. Informáciu o zahustení TS Hraškovci

## K bodu 11/ OZ prijíma uznesenie č. 168/17 – OZ

C/ B e r i e n a v e d o m i e

1. Informáciu o zahustení TS Slivkovci

## K bodu 12/ OZ prijíma uznesenie č. 169/17 – OZ

C/ B e r i e n a v e d o m i e

1. Informáciu o hydrogeologickom prieskume

## K bodu 13/ OZ prijíma uznesenie č. 170/17 – OZ

C/ B e r i e n a v e d o m i e

1. Informáciu o kontrolnej činnosti za rok 2016.

2. Použitie finančných prostriedkov z rozpočtu obce na chodník – „Psovská ulica“

3. Podané žiadosti na dotáciu na opravu ciest

4. Informáciu o oplotení prameňov, osadení značiek a namontovaní zvodidiel pri športovom areáli.

5. Posunutie redukčného ventila pod cestu na „Psovskej ulici“

6. Opravu svetla pri športovooddychovom areáli

7. Informáciu o zmene dodávateľa plynu

8. Monitorovanie obce a meranie rýchlosti policajtami

9. Informáciu o kompletnej rekonštrukcii MŠ a o možnom čerpaní úveru v sume 400.000€

10. Informáciu o stretnutí dňa 31.03.2017 za územný plán obce.

11. Informáciu o poľných cestách

12. Informáciu o ceste od pána Riňáka do Kminiakov

13. Informáciu o akcii Deň Zeme dňa 26.04.2017

14. Informáciu o návrhu zakúpiť 20ks stoličiek do kultúrneho domu.

Bc. Darina Petrincová

starostka obce

Overovatelia zápisnice :

........................................................

........................................................